recursal/SuperWikiNEXT-32B huggingface dataset:
**Tuan Haji Abdul Rahman Ibrahim** (Jawi: ﺣﺎج عبد الرﺣﻣن اﺑﺭﺍهيم) merupakan jurulatih bola sepak Malaysia. Beliau dilahirkan di Terengganu pada 13 April 1946 dan pernah membimbing beberapa pasukan di Liga Malaysia seperti Selangor dan Perlis. Beliau juga pernah membimbing Pasukan bola sepak kebangsaan Malaysia pada tahun 1998 sehinggalah 2000. Beliau kini merupakan jurulatih bagi kelab PKNS. Sebelum itu dia melatih sebuah pasukan Liga Indonesia, Deltras Sidoarjo.

Karier
------

Haji Abdul Rahman dilihat lebih berjaya bersama Perlis FA. Pada tahun 2005, Haji Abdul Rahman membantu Perlis memenangi Piala Sultan Haji Ahmad Shah dan Liga Super 2005. Beliau kemudian membantu Perlis memenangi Piala Malaysia 2006.

Haji Abdul Rahman juga pernah membimbing Malaysia dan dilantik pada Oktober 1998. Kejohanan pertama yang disertainya ialah Sukan Asia Tenggara 1999. Pada kejohanan ini, Malaysia memenangi sebarang pingat dan lebih memalukan apabila tewas mengejut 0-6 kepada Indonesia. Haji Abdul Rahman kemudian membimbing pasukan Malaysia untuk kelayakan Piala Asia 2000. Malaysia bermula baik pada peringkat awal dengan menewaskan Taipei Cina dan Thailand serta mengikat Korea Utara sebelum tewas tiga perlawanan yang terakhir kepada lawan yang sama. Setelah gagal layak ke Lubnan, Haji Abdul Rahman meneruskan tugasnya dalam kempen Pestabola Merdeka dimana Malaysia muncul sebagai naib juara setelah tewas 0-2 kepada New Zealand. Beliau kemudian membimbing pasukan Malaysia ke Piala Tiger 2000 dimana Malaysia mendapat tempat ketiga setelah menewaskan Vietnam 3-0.

Rujukan
-------

1. ↑  Abdul Rahman Ibrahim pelatih baru Deltras Diarkibkan 2020-05-05 di Wayback Machine 7 Mei 2008
2. ↑  Abd. Rahman dipilih Diarkibkan 2012-02-22 di Wayback Machine Utusan Malaysia, 16 Oktober 1998
3. ↑  Malaysia 0 Indonesia 6[*pautan mati kekal*] Utusan Malaysia, 3 Ogos 1999
4. ↑  Malaysia beri tentangan bersemangat[*pautan mati kekal*] Utusan Malaysia, 9 September 1999
5. ↑  Kurang pendedahan - Piala Merdeka berhijrah ke NZ[*pautan mati kekal*] Utusan Malaysia, 20 Ogos 2000
6. ↑  Kita tempat ketiga[*pautan mati kekal*] Utusan Malaysia, 19 November 2000
***Rintihan Nek Mis*** ialah sebuah siri drama televisyen Malaysia 2016 dibintangi oleh Normah Damanhuri, Faye Kusairi, Hanna Aqeela, Duerra Mitilda, Idzham Ismail dan Ryzal Jaafar. Siri ini memulakan tayangan perdana di Slot Azalea TV9 dari 23 Ogos 2016 hingga 23 September 2016 menggantikan *Bagaikan Kelip-Kelip*.

Siri ini boleh didapati melalui penstriman dalam talian di saluran YouTube rasmi TV9.

Sinopsis
--------

Mengisahkan hubungan seorang nenek terhadap cucu kesayangannya. Oleh kerana kesibukan bekerja, Helmi dan Shida menyerahkan anaknya, Karmila kepada Nek Mis untuk dijaga. Hubungan Nek Mis dan Karmila sangat rapat, tetapi pada suatu hari, Helmi didapati mati lemas semasa memancing. Manakala isterinya, Shida telah berpindah ke rumah bapanya, Encik Ismail dan membawa Karmila dengannya.

Permintaan Nek Mis untuk berjumpa dengan cucunya dilarang oleh Encik Ismail. Encik Ismail tidak suka kepada Nek Mis, kerana perkahwinan Shida dan Helmi dulu tidak direstui olehnya. Dia juga menuduh Nek Mis kerana Shida menjadi janda pada usia yang muda. Nek Mis melakukan pelbagai cara untuk berjumpa dengan cucunya malah dia juga menuntut hak penjagaan ke atas Karmila, sehingga membawa perkara tersebut ke mahkamah. Walau bagaimanapun, ada sahaja cabaran yang harus diharungi oleh Nek Mis tetapi Nek Mis tidak pernah berputus asa berusaha untuk bertemu kembali dengan cucu kesayangannya.

Tidak lama selepas pemergian suaminya, Shida menjalinkan hubungan cinta bersama Haikal, yang merupakan Penyelia Tapak di syarikat pembinaan bapanya. Perhubungan ini direstui oleh Encik Ismail kerana En Ismail amat mempercayakan Haikal. Lama kelamaan, Shida mula mengabaikan tanggung jawabnya terhadap Karmila. Nek Mis tidak berputus asa untuk menuntut hak penjagaan dan mengambil Karmila untuk tinggal bersamanya. Pada suatu hari, Karmila pergi menghilangkan diri dan apakah tindakan Nek Mis dalam menangani kes kehilangan Karmila ini?

Pelakon
-------

* Normah Damanhuri sebagai Nek Mis
* Duerra Mitilda sebagai Karmila
* Hanna Aqeela sebagai Rashida Ismail (Shida)
* Ryzal Jaafar sebagai Helmi
* Idzham Ismail sebagai Haikal
* Faiez Affandi sebagai Fizz
* Faye Kusairi sebagai Rusila
* Sharifah Shahora sebagai Rohaya
* Rahim Jailani sebagai Ismail
* Fatin Nadiah sebagai Anissa Asri
* Abby Nur sebagai Ram

Runut bunyi
-----------

* "Erti Kasih" - Izwan Pilus
* "Sampai di Akhir Cerita" - Min Yasmin

Rujukan
-------

1. ↑  Drama Rinitihan Nek Mis (TV9) My Infotaip (23 Ogos 2016). Dicapai pada 5 Mei 2017.
2. ↑  *Rintihan Nek Mis (2016): Episod Penuh*. *YouTube*. TV9. Dicapai pada 11 Oktober 2018.
Pasukan kesatuan ragbi kebangsaan New Zealand, biasanya dikenali sebagai All Blacks,1]2] mewakili New Zealand dalam kesatuan ragbi antarabangsa lelaki, yang dianggap sebagai sukan kebangsaan negara itu.[3] Terkenal dengan kejayaan antarabangsa mereka, All Blacks sering dianggap sebagai salah satu pasukan sukan paling berjaya dalam sejarah.[4][5]

Pasukan ini memenangi Piala Dunia Ragbi pada tahun 1987, 2011 dan 2015. Mereka adalah negara pertama memenangi Piala Dunia Ragbi sebanyak 3 kali dan negara pertama mengekalkan Piala Dunia Ragbi. New Zealand mempunyai rekod kemenangan 76 peratus dalam ragbi perlawanan ujian, dan telah memperoleh lebih banyak kemenangan daripada kekalahan terhadap setiap lawan ujian. Sejak penampilan sulung antarabangsa mereka pada tahun 1903, [6] pasukan New Zealand telah memainkan perlawanan ujian menentang 19 negara, di mana 12 daripadanya tidak pernah memenangi perlawanan menentang All Blacks. Pasukan itu juga telah menentang tiga pasukan bertaraf multinasional, hanya kalah lapan daripada 45 perlawanan. Sejak pengenalan Kedudukan Ragbi Dunia pada tahun 2003, New Zealand telah memegang ranking nombor satu lebih lama daripada gabungan semua pasukan lain.[7] Mereka bersama-sama memegang rekod kemenangan perlawanan ujian paling banyak berturut-turut untuk negara peringkat satu, bersama dengan England.

All Blacks bersaing dengan Argentina, Australia dan Afrika Selatan dalam Kejohanan Ragbi, dan telah memenangi trofi tersebut sebanyak dua puluh kali dalam sejarah 28 tahun pertandingan itu. Pasukan itu telah melengkapkan jelajah Grand Slam menentang empat Negara Rumah empat kali (1978, 2005, 2008 dan 2010). Ragbi Dunia telah menamakan New Zealand sebagai Pasukan Ragbi Terbaik Dunia sepuluh kali sejak anugerah itu dimulakan pada tahun 2001,[8] dan All Black telah memenangi anugerah Pemain Ragbi Terbaik Dunia sepuluh kali dalam tempoh yang sama. Sembilan belas bekas All Blacks telah dilantik ke dalam Dewan Kemasyhuran Ragbi Dunia.

Perlawanan pertama pasukan itu berlangsung pada tahun 1884 di New South Wales dan perlawanan ujian antarabangsa pertama mereka pada tahun 1903 menentang Australia di Sydney. Pada tahun berikutnya New Zealand menjadi tuan rumah ujian rumah pertama mereka, perlawanan menentang pasukan British Isles di Wellington.[a] Di sana diikuti jelajah 34 perlawanan ke Eropah dan Amerika Utara pada tahun 1905 (yang termasuk lima perlawanan ujian), di mana New Zealand menderita. hanya satu kekalahan: kekalahan ujian pertama mereka, menentang Wales.

Pakaian seragam awal New Zealand terdiri daripada jersi hitam dengan pakis perak dan seluar pendek putih. Menjelang jelajah 1905 mereka memakai serba hitam, kecuali pakis perak, dan nama "All Blacks" bermula dari masa ini.

Pasukan melakukan haka sebelum setiap perlawanan; ini adalah cabaran Māori atau tarian postur. Secara tradisinya All Blacks menggunakan haka Ka Mate karya Te Rauparaha, walaupun pemain juga telah membuat persembahan Kapa o Pango sejak 2005.
***Johnny Bikin Filem*** ialah sebuah filem yang dihasilkan oleh Universiti Malaya di Malaysia. Filem ini hasil lakonan Zack Idris, Wafa, Jalaluddin Hassan, Erma Fatima dan M. Amin.

Sinopsis
--------

Johnny mula dianggap sebagai godfather bila ia terlibat menerbitkan filem secara bebas di Singapura dan ia berada di tengah-tengah kegiatan samseng yang diketuai oleh Towkeh Wong dan Towkeh Fong. Johnny merapati primadona bangsawan Siti Rafeah yang dibimbing oleh Pak Shariff Sutero. Johnny beralih selera kepada Siti Kamaliah, adik kepada Siti Rafeah. Johnny bermuafakat dengan Towkeh Wong untuk melindungi nyawa Siti Kamaliah tapi Towkeh Wong menolak. Johnny mengugut nyawa Towkeh Wong. Mastar memperkecilkan keupayaan Johnny sebagai godfather dan mencabar Johnny. Yusof Telo melindungi dan mengukuhkan kedudukan Johnny dalam dunia perfileman dan menghapuskan kuncu-kuncu Mastar. Yusof Telo turut melindungi kesemua perempuan simpanan Johnny. Ketika menandatangani kontrak dengan Towkeh Fong untuk Johnny menguasai sebahagian dunia perfileman di Singapura, Mastar membunuh Towkeh Fong. Mastar meluaskan kuasanya dengan mengganggu kawasan-kawasan di bawah kepentingan Johnny. Dalam kejadian tembak menembak Johnny turut cedera. Siti Rafeah tinggalkan filem dan menyanyi di Happy World Cabaret. Siti Kamaliah berlakon di pentas bangsawan. Johnny bersemuka dengan Mastar berhubung dengan jajahan kuasa masing-masing di Singapura. Siti Rafeah mengahwini Pak Shariff Sutero tapi cemburu dan dendamnya terhadap Siti Kamaliah tidak pernah padam. Johnny dan Yusof Telo menemui Towkeh Wong mati dibunuh di godownnya. Johnny resah dan menyuruh isterinya terbang ke Brunei. Orang-orang Mastar terus menghambat Johnny di persembunyiannya di godown. Penggambaran filem terbitan Johnny diadakan di lokasi. Di lokasi ini Johnny ditembak mati oleh seorang penembak tepat.

Pelakon & watak
---------------

### Pelakon utama

* Zack Idris sebagai Johnny
* Wafa sebagai Siti Kamaliah

### Pelakon pembantu

* Jalaluddin Hasan sebagai Mastar
* Erma Fatima sebagai Siti Rafeah
* M. Amin sebagai Pak Shariff Sutero
* Cheng Guan sebagai Towkeh Fong
* Izi Yahya sebagai Robert
**Teori ERG** adalah teori tentang motivasi yang dicetuskan oleh Clayton Paul Alderfer. Teori ini menyatakan bahwa motivasi dilandasi oleh tiga kebutuhan yaitu adanya eksistensi, hubungan dan perkembangan pada diri manusia. Kata "ERG" merupakan akronim dari kata-kata yang berbahasa Inggris yaitu *Existense*, *Relatedness*, dan *Growth*. Dalam teori ERG, eksistensi dijadikan sebagai kebutuhan nyata setiap orang yang sesuai dengan harkat dan martabat manusia. Kebutuhan akan hubungan dijelaskan dengan adanya interaksi sosial antarmanusia dan interaksi manusia dengan lingkungan sekitarnya sebagai hakikat eksistensi. Dalam proses eksistensi dan interaksi akan muncul kebutuhan manusia untuk tumbuh dan berkembang. Teori ERG hampir sama dengan hierarki kebutuhan Maslow. Dalam teori ERG, eksistensi dianggap sebagai kebutuhan pokok, hubungan sebagai kebutuhan sosial dan perkembangan sebagai bentuk aktualisasi diri.

External Link
-------------

Contoh kata motivasi

1. ↑  Usiono dan Retno Sayekti (2018). *Potret Pendidikan Ilmu Perpustakaan* (PDF). Medan: Perdana Publishing. m/s. 21.
**Majlis Perundangan Persekutuan Tanah Melayu** merupakan badan perundangan bagi Persekutuan Tanah Melayu dan perintis bagi Parlimen Malaysia. Ia dibentuk pada 1948 selepas pemansuhan Malayan Union dan pembentukan Persekutuan Tanah Melayu, sebagai sebahagian janji United Kingdom ke arah pemerintahan sendiri di Tanah Melayu. Majlis bersidang di Kuala Lumpur.

Majlis ini dibentuk oleh perwakilan-perwakilan dari masyarakat Melayu, Cina dan India. 

Di peringkat permulaan, semua perwakilan dilantik oleh Pesuruhjaya Tinggi United Kingdom ke Tanah Melayu. 

Pada 1955, sebuah pilihan raya umum diadakan buat pertama kalinya. 52 kerusi dipertandingkan, dengan parti yang memperoleh majoriti mendapat hak untuk melantik tujuh anggota tambahan. Dalam pilihan raya tersebut, Parti Perikatan memenangi 51 kerusi, manakala Parti Islam Se-Tanah Melayu menang satu kerusi. Berikutan pilihan raya tersebut, Raja Uda Raja Muhammad dipilih sebagai Yang Dipertua Majlis, sama seperti Yang di-Pertua Dewan Rakyat.

Majlis Perundangan Persekutuan meluluskan Perlembagaan Tanah Melayu (kemudian dinamakan Perlembagaan Persekutuan) pada 15 Ogos 1957. Tanah Melayu memperoleh kemerdekaan pada 31 Ogos 1957. Majlis Persekutuan Persekutuan bersambung bersidang sebagai badan perundangan bagi negara baharu ini sehingga dibubarkan bagi menjalankan pilihan raya 1959, yang mana keanggotaan Parlimen akan dipilih..

Lihat juga
----------

* Parlimen Malaysia
* Ahli Majlis Perundangan Persekutuan Tanah Melayu(1955–59)

Rujukan
-------

1. ↑  Tun Omar Yoke-Lin Ong - The Last Independence Fighter Diarkibkan 2010-08-06 di Wayback Machine
**Kawasan pembandaran** ialah entiti pentadbiran yang memiliki wilayah serta penduduk yang ditetapkan dengan jelas dan merupakan daerah serba guna, berbeda dengan daerah tujuan khas. Konsep "kawasan perbandaran" merangkumi kawasan bandar tetapi tidak terhadap kepadanya. Sebaliknya, ia biasanya merupakan sebuah bandar raya, bandar, desa, atau sekumpulan kecil entiti-entiti yang tersebut. 

Kawasan perbandaran biasanya diperintah oleh seorang datuk bandar serta sebuah majlis bandar atau majlis perbandaran. Di kebanyakan negara, kawasan perbandaran ialah sebahagian pentadbiran kecil yang mempunyai pucuk pimpinan sendiri yang dipilih menerusi pilihan raya tempatan. 

"Kawasan perbandaran" di sesetengah negara juga dirujuk sebagai "komun", misalnya, *commune* Perancis, *commune* Itali, *comună* Romania, *kommun* Sweden, dan *kommune* Norway/Denmark. Istilah itu berasal daripada konsep komun Zaman Pertengahan. Kawasan perbandaran yang terbesar didapati di Kanada, Greenland, Australia, dan Brazil.
Dato' Seri Haji **Yahaya Abdul Hamid** ialah seorang ahli politik Malaysia. Beliau telah berkhidmat sebagai Yang di-Pertua Dewan Undangan Negeri Pulau Pinang selama tiga penggal dari 1995 hingga 2008.

Latar belakang
--------------

Yahaya dilahirkan di Kepala Batas, Pulau Pinang pada tahun 1945. Beliau merupakan anak jati Kepala Batas dan pernah menjadi seorang guru Bahasa Melayu di Sekolah Menengah Kebangsaan Dato' Haji Abdul Kadir dan Penolong Kanan Pentadbiran di Sekolah Menengah Sains Tun Syed Sheh Shahabudin pada era 70 hingga 80-an.

Politik
-------

Dato' Seri Haji Yahaya Abdul Hamid pernah dilantik sebagai Timbalan Ketua Bahagian UMNO Kepala Batas sementara Tun Abdullah Ahmad Badawi pula menjadi Ketua Bahagian UMNO Kepala Batas pada masa itu. 

Beliau dilantik sebagai Yang di-Pertua Dewan Undangan Negeri Pulau Pinang pada tanggal 25 April 1995 dan menamatkan jawatan beliau pada tanggal 12 Februari 2008 iaitu bersamaan 3 penggal berturut-turut. 

Dalam Pilihan Raya Umum Malaysia 1999 kawasan DUN N03 Pinang Tunggal, Pulau Pinang dimenangi oleh Datuk Yahaya Abdul Hamid atas tiket (Barisan Nasional/UMNO) majoriti 4,376 undi.

Keluarga
--------

Isterinya yang bernama Datin Seri Zaitun Abu Bakar merupakan seorang bekas guru di Sekolah Menengah Kebangsaan Datuk Haji Ahmad Badawi, Kepala Batas, Pulau Pinang. Mereka memperolehi seramai 8 orang cahayamata.

Darjah Kebesaran
----------------

### Malaysia

* Pulau Pinang :
	+ Darjah Yang Mulia Pangkuan Negeri (DMPN) – **Dato'**
	+ Darjah Gemilang Pangkuan Negeri (DGPN) – **Dato' Seri** (2007)

Rujukan
-------

1. ↑  "Senarai Yang di-Pertua Dewan Undangan Negeri". Dicapai pada 7 Disember 2023.
**Sekolah Menengah Kebangsaan Penarek** atau nama ringkasnya *SMK Penarek*, merupakan sebuah Sekolah Menengah Kebangsaan yang terletak di Penarek, Permaisuri , Malaysia.

Pada 2009, Sekolah Menengah Kebangsaan Penarek memiliki 530 pelajar lelaki dan 1048 pelajar perempuan, menjadikan jumlah keseluruhan murid seramai 71 orang. Ia mempunyai seramai orang guru. Menjadi sekolah pertama yang menjadikan pelajarnya ke taraf profesional dalam bidang akademik dan kokurikulum. Menjadikan SMK Penarek memiliki pasukan bola sepak sesi 2022/2023 dan 2024 sekali gus menjadi pasukan bola sepak terkuat dalam Malaysia 2009

Sejarah
-------

Pencapaian
----------

UNIT BERUNIFORM

Pada 2007 dan 2008, dua tahun berturut-turut mencapai kejayaan yang cemerlang dalam Pasukan Kadet Bersatu Malaysia (PKBM) Darat dengan sebahagian anggota mewakili Negeri Terengganu di peringkat Kebangsaan di Johor dan Sabah. Penuh dedikasi dan disiplin yang diterapkan oleh guru bimbingan Haji Amir Zakir Bin Mamat @ Mukhtar, anggota PKBM meraih kejayaan dalam menaikkan nama sekolah, negeri dan meraih pengalaman yang tidak akan dapat dilupakan.

Bermula 2009, pertukaran atas keperluan perkhimatan, Guruku Cikgu Amir Zakir berpindah ke unit PISPA (Pasukan Institusi Pertahanan Awam) yang di anggotai hanya pelajar Tingkatan Enam sahaja. 2011 muncul kembali kejayaannya mengharumkan nama sekolah dengan kejayaan PISPA pula di arena pertandingan unit beruniform dengan merangkul hadiah pasukan kawad terbaik wanita dan naib johan kawad lelaki, begitu juga dengan kategori pertolongan cemas dan rawatan awal. Syabas atas kejayaan dan komitmen yang diberikan, memberi semangat dan tanggungjawab atas amanah yang diberi memberi ingatan dan tauladan kepada kami dan khususnya kepada bakal-bakal guru baru yang akan mendidik anak bangsamu di masa hadapan.

Alamat
------

Sekolah Menengah Kebangsaan Penarek
Penarek, Permaisuri , Malaysia
Terengganu Darul Iman, Malaysia
Telefon = 6098247139
Fax = 518

Rujukan
-------

1. ↑  Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017

Pautan luar
-----------

* DIREKTORI SEKOLAH MENENGAH DI TERENGGANU
***Patah Sayap Bertongkat Paruh*** ialah sebuah siri drama televisyen melayu tahun 2019 arahan Along Kamaluddin. Dibintangi oleh Aaron Aziz, dan Fasha Sandha. Siri drama ini memulakan tayangan perdana di Slot MegaDrama, Astro Ria bermula 3 April 2019 menggantikan Encik Iman Ekspres.  Drama ini kembali ditayangkan di RTB Aneka pada tahun 2022.

Ia menjadi gandingan kali kedua Aaron Aziz dan Fasha Sandha sejak *Evolusi KL Drift* pada 2008.

Sinopsis
--------

Aliah nekad pulang ke kampung bersama tiga orang anaknya untuk membina hidup baru setelah dicerai oleh suaminya, Hisyam. Di kampung, kisah rumah tangganya terbongkar apabila Pak Osman, ayah Aliah yang nyanyuk terlepas cerita kepada Talhah, teman sekampung Aliah sejak kecil. Khabar tentang Aliah yang diabaikan suami mengundang rasa simpati Talhah. Keikhlasan Talhah membantu akhirnya disambut baik oleh Aliah. Dalam diam cinta yang pernah berputik dalam hati Talhah kembali mekar. Namun, amaran daripada Hisyam menyedarkan Talhah tentang status Aliah.

Kerana cemburukan hubungan antara Aliah dengan Talhah, Hisyam berbohong dalam mahkamah bahawa dia tidak pernah melafazkan cerai taklik terhadap Aliah, menyebabkan status Aliah kini tergantung. Pelbagai onak dilalui Aliah sepanjang tempoh menyelesaikan kemelut perkahwinannya. 

Mampukah Aliah, wanita yang dianggap lemah ini bangkit merubah suratan? Ataupun terus tersungkur menyambut ketentuan? Bagaimana pula dengan Talhah? Apakah dia akan berdiam menyaksikan wanita yang dicintainya sepenuh hati terlepas buat kali kedua?

  

Farah sangat kecewa sebab Talhah dengan dengan perempuan tu Farah terfikir apa yang Farah nak lakukan pada Talhah Farah tuang racun dalam air Talhah tiba tiba Talhah rasa macam pening 

sebab Talhah minuman yang Farah racunkan dalam air Talhah tiba tiba Talhah bangun Talhah nampak perempuan itu dikirinya tiba tiba Talhah salahkan Farah nak salahkan perempuan itu 

kemudian Talhah tanya kenapa Farah tuang racun dalam segelas air untuk Talhah dan perempuan tu takkan pernah salahkan Farah tapi Farah tetap bersabar dengan fikiran nya

Pelakon
-------

* Aaron Aziz sebagai Talhah
* Fasha Sandha sebagai Aliah
* Zairulkefli Husin sebagai Hisyam
* Elly Mazlein sebagai Hasnah
* Sofia Dendroff sebagai Sarah
* Amelina sebagai Maznah
* Cat Farish sebagai Nasrul
* Jalil Hamid sebagai Pak Osman
* Hanna Aqeela sebagai Diana
* Lydiawati sebagai Mak Piah
* Ika Nabila sebagai Adawiyah
* Amira Othman sebagai Ros
* Aman Aziz sebagai Irsyad
* Haziq MacQuistan sebagai Din
* Farzana Latiff sebagai Anis
* Adib Haziem Johan sebagai Asrul
* Ikhlas Jalil sebagai Rafael
* Joyce Jelang sebagai Farah

Rujukan
-------

1. 1 2  Fatin, Farah (2 April 2019). "Drama Patah Sayap Bertongkat paruh". MyInfotaip.

Pautan Luar
-----------

| Astro Ria: Slot MegaDrama, Isnin–Khamis, 10:00 Malam |
| --- |
| Sebelumnya | **Patah Sayap Bertongkat Paruh** | Berikutnya |
| Encik Iman Ekspres | Curi-Curi Cinta |
**Zahnita Wilson** (lahir **Zahnita Dorothy Hussein Wilson**; 24 April 1985) merupakan model dan pelakon Malaysia berwajah *pan-asian* serta berdarah kacukan Melayu dan New Zealand.

Gambar beliau berpakaian pengantin Melayu banyak disiarkan dalam majalah Pesona Pengantin, Nona dan Keluarga terbitan Karangkraf.

Filemografi
-----------

### Filem

| Tahun | Tajuk | Peranan | Catatan |
| --- | --- | --- | --- |
| 2004 | Kuliah Cinta | Ayu |  |
| Gila-Gila Pengantin Remaja | Mastura |  |

Menyaman Gulatis
----------------

Pada 15 Jan 2008, beliau telah memberi kebenaran kepada Kumpulan Karangkraf Sdn Bhd (KKSB) untuk menggunakan gambarnya bagi majalah Pesona Pengantin, Nona dan Keluarga bermula Januari 2009.

Pada 23 Julai 2008, Gulatis telah meminta persetujuannya secara lisan untuk menggunakan gambarnya daripada hak milik KKSB tetapi beliau tidak bersetuju. Pada 30 Julai 2008, Zahnita mendapati Gulatis telah menggunakan gambarnya secara meluas dalam poster, kain rentang, brosur dan iklan syarikat itu tanpa kebenarannya.

Syarikat tekstil lain, Syarikat Jakel Trading membatalkan persetujuan membayar RM2 juta untuk menggunakan gambarnya. Olhe itu , pada 19 Ogos 2009 kepada Zahnita menuntut Gulatis membayar RM2 juta sebagai kerugian dan kehilangan pendapatan, namun syarikat itu masih gagal menjelaskan amaun itu.

Pada 11 Disember 2009, Zahnita menyaman Gulatis Exclusive Sdn Bhd kerana didakwa menggunakan gambarnya dalam poster dan iklan syarikat itu tanpa kebenarannya, menyebabkan beliau mengalami kerugian besar ekoran pembatalan usahasamanya dengan syarikat tekstil .Zahnita memohon ganti rugi am RM2 juta, ganti rugi khas, ganti rugi teladan, faedah, kos dan lain-lain relif yang difikirkan wajar oleh mahkamah.Gulatis hendaklah menghentikan penggunaan gambarnya pada mana-mana iklan syarikat itu dan memohon maaf secara terbuka melalui media massa tempatan.

Pesuruhjaya Kehakiman Lee Swee Seng memerintahkan kes itu dibicarakan.17 Ogos untuk pengurusan kes.Peguam Suganan Krisnan dan Kumar Thagaraju mewakili Zahnita manakala Abdullah Abd Rahman mewakili Gulatis.

Rujukan
-------

1. ↑
2. ↑  Mahkamah Arah Kes Saman Zahnita Dibicara

Pautan luar
-----------

* Zahnita Wilson di Pangkalan Data Filem Internet (IMDb)
***Satte*** (Tamil: சட்ட) merupakan filem jenayah bahasa Tamil Malaysia 2019.

***Satte*** (Tamil: சட்ட, meaning: Gang) is a 2019 Malaysian Tamil-language crime thriller film. The film follows two small-time gangsters in Bentong who lose an important gun and plan to return it before being found out by their boss. It was released on 28 February 2019 in Malaysia.

Sinopsis
--------

Aiyavu (*Lingeshvaran Maniam*) and Mani (*Kuben Mahadevan*) are two small-time gangsters working as henchmen for Veera Anna (*Senthil Kumaran Muniandy*) who handles the organized crime around Bentong and runs the business for a person named Periya Anna (*Haridhass S*). One day, Veera Anna entrusts Aiyavu to dispose of a gun. Aiyavu becomes obsessed with the gun and decides to keep for a few days. After a night of heavy drinking, they wakes up to finds that the gun has gone missing. They must now revisit the whole night, as they could not remember anything, and try to find the gun before Veera Anna finds out about it.

Pelakon
-------

* Haridhass S. as Periya Anna
* Lingeshvaran Maniam as Aiyavu
* Kuben Mahadevan
* Senthil Kumaran Muniandy as Veerana
* Sanggari Elancheran

Sumber rujukan
--------------

1. ↑  "Interview: In pursuit of his passion". *The Sun*. 2020-09-03.
2. ↑  "2019 Malaysian Film Box Office". National Film Development Corporation Malaysia (FINAS). Diarkibkan daripada yang asal pada 5 May 2019.
3. ↑  "*Satte* at GSC Cinema". GSC. 27 February 2019.
4. ↑  "Review Filem Satte". *Rollo De Pelicula*. Dicapai pada 2020-09-26.
5. ↑  Raja, Shobana (26 February 2019). "Something different". *The Star*.

Pautan luar
-----------

* *Satte* on Cinema.com.my
***Rampas Cintaku*** adalah sebuah drama iQIYI *Original* arahan Ejump Mohd, dibintangi oleh Fasha Sandha, Afieq Shazwan dan Zarul Husin. Drama bersiri 14 episod ini memulakan tayangan pada **23 September 2022** dan merupakan antara drama iQIYI *Original*, dengan kerjasama diantara iQIYI Malaysia dan Grab Malaysia. Drama bersiri ini boleh ditonton di platform penstriman iQIYI melalui pautan:  atau di laman web: www.iQ.com/local.

Pada 2024, Rampas Cintaku ke musim baru dipanggil *Rampas Cintaku 2* ditayangkan di 19 Januari dalam iQIYI Malaysia.

Adaptasi
--------

Rampas Cintaku merupakan adaptasi dari novel yang berjudul 'Rampas Cintamu' tulisan Puteri Jacaranda, terbitan NovelPlus.

Sinopsis
--------

Drama ini mengisahkan seorang jejaka muda bernama Rizal, yang bijak namun menghadapi pelbagai cabaran dan kesempitan hidup. Dia dan adiknya dibesarkan oleh ibu saudaranya, Mak Ngah Ila yang tidak menyayangi mereka. Keadaan bertambah buruk apabila Mak Ngah Ila berhutang dengan 'ah long' sehingga mengganggu keluarga mereka. Di atas sebab ini, Rizal memilih jalan mudah untuk ke Kuala Lumpur dan bekerja di kelab malam. Di situ, dia bertemu dengan Datin Safieya, seorang ahli perniagaan kaya yang mempunyai kisah gelap dengan rumah tangganya.

Pelakon
-------

* Afieq Shazwan sebagai Rizal
* Fasha Sandha sebagai Datin Safieya
* Zarul Husin sebagai Dato Jefri
* Puteri Balqis sebagai Rina
* Zarynn Min sebagai Mak Ngah Ila
* Vicha Saywho sebagai Amanda
* Datin Fadilah Mansor sebagai Hajah Salmi
* Ady Mohammad sebagai Ashraf
* Erynn Abdullah sebagai Ayuni
* Aidil Aziz sebagai Sharul
* Aniq Iffat sebagai Farid

Waktu tontonan
--------------

Drama ini bersiaran sebanyak 14 episod, dengan penstriman episod baru adalah setiap Jumaat dan Sabtu, jam 9 malam.

Rujukan
-------

1. 
2. 
3.
**Kelab Gymkhana Lahore** atau **Gymkhana Lahore Kelab** ialah perkumpulan peribadi pria dan kelab sukan yang ditubuhkan tahun 1878 di bandar Lahore, Pakistan. Sukan ini menawarkan kemudahan, iaitu golf, renang, kriket, skuasy, tenis, snuker, dan gimnastik. Gymkhana ini juga mengasaskan karaoke keluarga, syarahan, dan seminar bagi anggota-anggotanya. Kelab ini meluas sebesar 117.03 ekar (0.4736 km2).

Gymkhana ini mempunyai padang kriket tertua di serantau Asia Selatan. Tempat ini juga memiliki perpustakaan yang mempunyai hampir 100,000 Buku dengan jirim berbeza.

Selepas Perang Kemerdekaan Pakistan, kepemilikan kelab diberikan pada warga tempatan. Gymkhana ini kini diurus oleh dua belas lajnah pelaksana anggota khusus. Gymkhana ini berkongsi dengan kelab sukan lain iaitu Gymkhana Karachi, Kelab Islamabad dan Kelab Chenab Faisalabad.

Lihat Juga
----------

* Kelab Punjab
* Gymkhana Karachi
* Institut Karachi Parsi (sebelumnya bernama Parsi Gymkhana)
* Kelab Sindh

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Kelab Gymkhana Lahore*** |

1. ↑  "In the list of Pakistan Golf Federation". Diarkibkan daripada yang asal pada 2012-04-26. Dicapai pada 2011-12-28.
2. ↑  "Committee of Management | Lahore GymKhana Club". *www.lahoregymkhana.com.pk*. Diarkibkan daripada yang asal pada 2012-07-21.
3. ↑  Khan, Furqanuddin (30 November 2014). "HTR Masters Cup — A Premier Tennis Tournament of Pakistan". *Daily Times*. Diarkibkan daripada yang asal pada 2014-12-20.
4. ↑  Ali, Aown (2016-06-11). "Pakistan's only cricket museum — Guarding the wicket for the Gentleman's Game". *Dawn* (dalam bahasa Inggeris). Dicapai pada 2022-10-01.
Koordinat: 31°32′18″N 74°21′09″E﻿ / ﻿31.5382647°N 74.3525039°E﻿ / 31.5382647; 74.3525039 Templat:The Mall, Lahore

Templat:Lahore-stub Templat:Pakistan-org-stub
**Ascidiacea** (yang dikenali sebagai **askidian** atau**pepancut laut**) ialah kelas dalam subfilum Tunicata penyuap penapis invertebrat laut seperti kantung. Ascidians mempunyai ciri-ciri "tunik" luar yang liat yang dibuat daripada tunicin polisakarida, berbanding dengan lain-lain tunikat yang kurang tegar.

Askidian terdapat di seluruh dunia, biasanya di dalam air cetek dengan kemasinan lebih 2.5%. Walaupun ahli-ahli Thaliacea dan Larvacea berenang bebas seperti plankton, pepancut laut adalah haiwan sesil: mereka tetap melekat pada lapisan bawah, seperti batu dan cengkerang.

Terdapat 2,300 spesis askidian dan tiga jenis utama: askidian bersendirian, askidian sosial yang membentuk komuniti berkelompok dengan melekatkan di pangkal mereka, dan askidian sebatian yang terdiri daripada banyak individu kecil (setiap individu dipanggil zooid) membentuk koloni sehingga diameternya beberapa meter.

Pepancut laut menyuap dengan mengambil air melalui sifon mulut. Air memasuki mulut dan farinks, mengalir melalui belahan insang yang dilitupi lendir (juga dikenali sebagai stigmata faring) ke dalam ruang air dipanggil atrium, kemudian keluar melalui sifon atrium.

Anatomi
-------

Pepancut laut adalah haiwan yang bulat atau silinder yang bersaiz daripada kira-kira 0.5 hingga 10 cm (0.2 to 4 in). Satu hujung badan sentiasa melekat pada batu, karang, atau permukaan pepejal yang serupa. Permukaan bawah adalah berlekuk-lekuk atau beralun-alun, dan dalam beberapa spesies mempunyai sambungan seperti akar yang membantu cengkaman haiwan itu ke atas permukaan. Dinding badan dilindungi oleh tunik tebal licin, yang selalunya agak tegar. Tunik ini terdiri daripada bahan seperti selulosa yang dipanggil tunicin bersama-sama dengan protein dan garam kalsium. Tidak seperti cengkerang moluska, tunik itu terdiri daripada tisu hidup, dan sering mempunyai bekalan darah sendiri. Dalam beberapa spesis koloni, tunik dari individu bersebelahan digabungkan ke dalam satu struktur.

Pepancut laut *Polycarpa aurata* berwarna warni ini berada di hamparan bryozoa putih (*Triphyllozoon inornatum*).

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Ascidiacea*** |

1. ↑  Fedonkin, M. A.; Vickers-Rich, P.; Swalla, B. J.; Trusler, P.; Hall, M. (2012). "A new metazoan from the Vendian of the White Sea, Russia, with possible affinities to the ascidians". *Paleontological Journal*. **46**: 1. doi:10.1134/S0031030112010042.
2. ↑  Barnes, Robert D. (1982). *Invertebrate Zoology*. Philadelphia, PA: Holt-Saunders International. m/s. 1028–1042. ISBN 0-03-056747-5.

Pautan luar
-----------

* The Dutch Ascidians Homepage
* Encyclopedia of Marine Life of Britain and Ireland
* A fate map of the ascidian egg
* Ciona savignyi Database
* ANISEED Ascidian Network for In Situ Expression and Embryological Data

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Israel
* Amerika Syarikat
* Jepun

 |
**Sheikh** **Mohammad Saleh Taha** "Abu Ayman" adalah salah seorang pemimpin pertama Gerakan Penentangan Islam "Hamas" dan salah seorang yang mengamalkan ideologinya semasa ia dalam proses penubuhan. Beliau adalah antara yang menemani Syeikh Ahmed Yassin sejak awal dan mengembara ke seluruh Palestin menandakan kelahiran fajar baru dari rahim Ikhwan Muslimin. Sheikh Muhammad Taha tinggal di kem pelarian Al-Bureij di tengah Semenanjung Gaza selepas keluarganya dipindahkan secara paksa dari kampungnya yang tenang "Yibna" di tengah-tengah Palestin yang diduduki pada tahun 1948, dan kemudian bekerja sebagai guru selama tiga puluh dua tahun dalam pelarian. sekolah di Semenanjung Gaza. Tidak lama kemudian Syeikh menyertai Universiti Islam Gaza untuk mendapatkan ijazah universiti dalam undang-undang Islam, dan Syeikh bekerja sebagai ahli undang-undang dan pemidato untuk Masjid Al-Taqwa di kem Al-Bureij. dalam mendamaikan antagonis. Sheikh telah dipilih sebagai datuk bandar perbandaran Al-Bureij semasa pilihan raya perbandaran pada tahun 2005 dan dapat memikul tugasnya selepas peristiwa Jun 2007. Beliau telah dihantar pulang bersama anaknya Ayman Taha dan ratusan anak lelaki gerakan Islam ke Marj al-Zohour di selatan Lubnan pada tahun 1992. Abu Ayman Taha tidak terlepas daripada keangkuhan pendudukan, kerana dia telah ditangkap lapan kali. Dia ditangkap dan dicederakan bersama anaknya Ayman, dan kemudian dipenjarakan bersama tiga anaknya. Dia disertai oleh perkhidmatan keselamatan Pihak Berkuasa Palestin Fatah, di mana bahagiannya dipenjarakan tujuh kali di penjara Pihak Berkuasa. Abu Ayman Taha mempersembahkan model untuk pemimpin ilahi yang menggadaikan nyawanya dan anak-anaknya kepada agama dan tanah airnya, ketika rumahnya dirobohkan pada awal Mac 2003 di tangan pasukan pendudukan. Pasukan pendudukan membunuh anaknya, Yasser, salah seorang jurutera bom yang paling terkenal dalam Briged Izzuddin Al-Qassam, apabila peluru berpandu Apache menyasarkannya pada 12 Jun 2003, untuk mencederakan isterinya yang hamil dan anak tunggalnya, Afnan.
Baju Kepulauan Riau
-------------------

Baju berbelah ini seakan-akan kebaya pendek. Baju Riau juga disebut 'Engku Puteri atau Raja Hamidah' puteri pada Raja Haji iaitu Yang Dipertuan Muda Riau yang kelima dari keturunan Bugis

Baju Belah Kebaya Panjang
-------------------------

Walaupun wanita Johor terkenal dengan baju kurung, tetapi dalam acara majlis, mereka muncul juga dengan memakai kebaya, sebagai warisan daripada Kerajaan Johor.

Pola baju belah panjang ini masih bersifat ‘mengurungkan’ anggota badan. Secara tradisi potongannya labuh sehingga buku lali. Cuma bezanya ia berbelah dan berpesak di hadapan baju ini, umumnya dipakai sebagai pakaian di luar rumah atau upacara rasmi. Baju belah panjang ini terkenal di Melaka, Perak, Selangor dan Kedah-Perlis. Baju kurung belah ini kemudiannya dikenali sebagai ‘kebaya kurung’ dan ‘kebaya panjang’. Tradisi ini berkembang menjadi kebaya dan bertangan panjang berpesak lurus di hadapan, berkekek dan berbelah dada yang ditutup dengan kancing atau kerongsang tiga.

Baju Melayu Cekak Musang
------------------------

Baju Melayu ialah pakaian tradisional lelaki melayu. Istilah Cekak Musang ini berhubung langsung dengan pola lingkaran leher baju, tengkuk ‘cekak’ tinggi atau leher tegak empang leher. Pengertian ‘cekak musang’ merakamkan imej alami untuk leher baju yang bercekak tinggi berdiri (2.5cm) melingkari leher. Ukuran ditentukan oleh lingkaran (bulat) yang dibuat dengan ibu jari lain yang bertemu hujungnya. Baju ini mula dipakai di Johor ketika pemerintahan Sultan Ibrahim Ibni Sultan Abu Bakar.

Baju Teluk Belanga
------------------

Baju ini mula di perkenalkan di Teluk Belanga, Singapura dan tersebar luas sebagai ciri khas Johor khususnya pada abad ke-19. Ia juga dikatakan sejenis pakaian lelaki yang dikatakan telah direka oleh Sultan Abu Bakar pada tahun 1866 untuk meraikan perpindahan ibu negeri Johor dari Teluk Belanga di Singapura ke Johor Bahru. Walau bagaimanapun istilah ini akhirnya menjadi ciri khas masyarakat Melayu hingga disebut selengkapnya ‘Baju Melayu’. Baju Melayu Teluk Belanga di Johor mempunyai jahitan tulang Belut di bahagian leher bagi kaum lelaki,Manakala Baju Kurung di Johor mempunyai jahitan mata lalat di leher bagi kaum perempuan .

Baju Kurung
-----------

Baju kurung dianggap popular dan dipakai oleh perempuan. Perbezaannya terletak pada bahagian kocek iaitu lelaki mempunyai tiga kocek manakala perempuan mempunyai satu kocek serta perbezaan daripada segi pemakaian. Pengertian kurung secara tidak langsung telah membawa erti ‘mengurung atau menutup’ anggota tubuh. Cara ini menepati konsep pakaian cara Melayu setelah kedatangan Islam, sehinggalah istilah ‘kurung’ diertikan sebagai baju yang selesa dan longgar, labuh atau panjang. Sehingga disebut dengan berbagai-bagai nama misalnya ‘baju kurung bernyawa’ walaupun mempunyai pelbagai nama namun baju kurung telah menampilkan ciri-ciri tersendiri. Pada masa kini, baju kurung dimodenkan, labuh bajunya adalah sampai bawah punggung sahaja.

1. ↑  Bomstart, Bomstart (2023-02-14). "Koleksi Baju Kurung Moden Eksklusif Di Omar Ali". *Omar Ali* (dalam bahasa Inggeris). Dicapai pada 2023-11-17.
**Rampasan kuasa Mesir 2013** berlaku pada 3 Julai 2014 diketuai oleh pakatan ketua tentera Mesir Abdel Fattah el-Sisi bagi mengulingkan Presiden Mesir, Mohamed Morsi, menggantung Perlembagaan Mesir. Rampasan kuasa ini ekoran daripada penunjuk perasaan Mesir yang tidak berkesudahan yang menuntut penamatan pentadbiran Morsi dan mendesak agar Pilihan raya Presiden diadakan lebih awal.Sebelum rampasan kuasa, berjuta-juta rakyat Mesir mengadakan perhimpunan di jalan-jalan raya. Tentera memberi amaran keras kepada penunjuk perasaan tetapi penyokong Morsi dan penentang Morsi tidak mengendahkannya. 

Gabungan itu mengisytiharkan Ketua Hakim Mahkamah Perlembagaan Mesir, Adly Mansour sebagai presiden interim/ sementara Mesir. Morsi dikenakan tahanan dalam rumah dan beberapa pemimpin Ikhwanul Muslimin ditangkap.Pengumuman itu diikuti dengan demonstrasi dan pertempuran antara penyokong dan penentang di seluruh Mesir. Rampasan kuasa itu disokong oleh Sheikh Besar Al Azhar, Ahmed el-Tayeb , Paderi Koptik Ortodoks Paus Tawadros II dan juga pemimpin pembangkang Mohamed ElBaradei .

Reaksi antarabangsa bercampur-campur. Kebanyakan pemimpin Arab pada umumnya menyokong atau neutral, kecuali Qatar dan Tunisia yang mengutuk tindakan tentera. Negara lain menyatakan kebimbangan kerana penyingkiran Morsi menandakan pilihan rakyat telah dinafikan.Keahlian Mesir dalam Kesatuan Afrika] telah digantung. Negara barat melabelkan peristiwa itu sebagai rampasan kuasa dan sebagai revolusi oleh penyokong.

Rujukan
-------

1. ↑  "BREAKING: Egypt's interim president dissolves Shura Council: State TV". Ahram Online. 5 July 2013. Dicapai pada 17 July 2013.
Aktiviti usrah tidak terhad di masjid dan surau sahaja. Ia boleh juga diadakan di rumah.
**Usrah** (الأسرةcode: ar is deprecated ) ditafsirkan sebagai perjumpaan yang melibatkan kegiatan agama Islam seperti perbincangan tentang sesuatu tajuk. Perkataan usrah berasal daripada perkataan bahasa Arab bermaksud "keluarga". Walaupun begitu, medium usrah tidak terhad kepada perbincangan sahaja. Terdapat medium yang lain seperti ziarah, aktiviti luar, masjid dan rumah. Usrah adalah tapak asas kepada pembentukan tarbiyah individu muslim.

Usrah moden dipelopori oleh Imam Hassan al Banna ketika di awal penubuhan Ikhwanul Muslimin.

Sejarah
-------

Pembentukan usrah yang pertama dilaksanakan ialah oleh Rasulullah s.a.w. di rumah al-Arqam bin Abi Arqam di Makkah. Rasul mengajar mereka yang hadir setiap ayat Quran yang diturunkan. Beliau juga menekankan proses pembinaan sifat-sifat luhur seperti baik hati, amanah, bertanggungjawab, bercakap benar, berani dan sebagainya di dalam diri para sahabat.

Komponen usrah
--------------

Komponen usrah merangkumi empat:

1. Naqib (lelaki) / Naqibah (perempuan)
2. Anggota usrah
3. Topik perbincangan atau silibus
4. Aktiviti

Naqib ialah pemandu atau mentor bagi usrah. Anggota usrah ialah peserta bagi sesebuah usrah. Topik perbincangan ialah pengisian bagi usrah tersebut. Aktiviti ialah kegiatan di luar usrah.

Rukun usrah
-----------

Menurut Syeikh Muhammad Abduh di dalam bukunya *Maza Ya'ni Intimai Li ad-Dakwah*, menyatakan terdapat tiga rukun usrah iaitu:

1. At-Taaruf, iaitu berkenalan;
2. At-Tafahum, iaitu bersefahaman;
3. At-Takaful, iaitu saling membantu.

Lihat juga
----------

* Usrah (rancangan)

Rujukan
-------

1. ↑  usrah Pusat Rujukan Persuratan Melayu @ DBP
2. ↑  Membina usrah produktif (Siri 1). ISMAWeb.
3. ↑  Syed Faiz Syed Mahmad dan Yusry Yusopp. 2013. Tip & Trik Usrah. Bandar Baru Bangi: Pelima Media Sdn. Bhd.
4. ↑  Pengenalan Usrah Bahagian Hal Ehwal Pelajar UNISEL
5. ↑  Bagaimana merealisasikan Rukun Usrah? ISMAWeb

* Hassan Al Banna. Usrah dan Dakwah. Himpunan Risalah Pemuda Hassan Al Banna.
"Bob Mustaffa" dilencongkan di sini.
**Mustafar bin Baba** atau lebih dikenali sebagai **Bab Mustaffa** (30 Ogos 1951-2002) adalah seorang pelakon filem dan televisyen yang popular di Malaysia pada era 70an dan awal 80an. Beliau merupakan salah seorang daripada anak didik P. Ramlee ketika berkarya di Studio Merdeka, Ulu Klang.

Kerjaya lakonan
---------------

Nama sebenar Bab Mustaffa ialah Mustafar bin Baba, tetapi diubah oleh P. Ramlee kepada Bab Mustaffa berdasarkan satu karakter yang terdapat dalam cerita 1001 malam ("Ma'aruf Tukang Kasut dan Isterinya Fatimah"), Baba Mustaffa. Menjelang akhir 70an, namanya sering dieja dengan ejaan Bob berbanding Bab. Beliau merupakah adik kepada aktres Normawati dan diajak berlakon oleh P. Ramlee dalam filem berjudul *Gelora* pada tahun 1970 ketika baru berusia 19 tahun. Bob tidak pernah berlakon sebelum ini tetapi dalam filem ini dia telah memperlihatkan mutu lakonan yang sangat baik - bersahaja dan natural.

Setelah kemerosotan industri filem pada awal 70an, Bob telah diambil berlakon oleh P. Ramlee dalam beberapa buah drama televisyen. Lakonannya di kaca TV sering ditayangkan dan menjadikan wajahn kacaknya cukup popular di Malaysia. Bob turut membintangi filem "Kisah Seorang Biduan" (arahan M. Amin) dan "Pertentangan" (arahan Salleh Ghani) di mana menerusi kedua-dua buah filem itu beliau dicalonkan untuk kategori Pelakon Pembantu Terbaik di Festival Filem Malaysia edisi pertama dan keempat. Namun menjelang usia 40 tahun beliau mula memperlahankan kerjaya lakonan.

Beliau meninggal dunia ketika umurnya berusia 53 tahun selepas lebih 15 tahun bersara dari bidang lakonan. Tarikh sebenar kematian tidak diperolehi tetapi diawal tahun 2002.

Filemografi
-----------

### Filem

| Tahun | Tajuk | Watak |
| --- | --- | --- |
| 1970 | *Gelora* | Mustabab |
| 1971 | *Putus Sudah Kaseh Sayang* | Rizman |
| 1979 | *Kisah Seorang Biduan* | Bob |
| 1981 | *Bintang Pujaan* | Johari |
| 1983 | *Pertentangan* | Johari |

Rujukan
-------

1. ↑

Pautan luar
-----------

* Bab Mustaffa di Pangkalan Data Filem Internet (IMDb)
**Sungai Periuk** (Jawi: ‏سوڠاي ڤريوق‎code: ms is deprecated ‎; ataupun dikenali sebagai **Sungai Periok**) merupakan sebatang sungai yang terletak di Daerah Jerantut, iaitu di negeri Pahang, Malaysia. Ia terletak kira-kira 150 km (93 bt) ke arah barat ibu negara Malaysia, Kuala Lumpur. Sungai Periuk juga merupakan anak sungai kepada Sungai Tekai dalam lembangan Sungai Tembeling dan terus mengalir ke Sungai Pahang.

Sejarah
-------

Sungai Periuk telah pertama kali dipaparkan dalam peta terbitan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Malaysia 1:63,360* siri L7010 yang telah diterbitkan pada tahun 1966. Sungai Periuk juga telah dipaparkan dalam peta terbitan Jabatan Ukur dan Pemetaan Malaysia (JUPEM) iaitu, dalam *Semenanjung Malaysia 1:50 000* siri MY502A dalam lembar Sungai Tekai dengan nombor lembar BV31.

Ciri-ciri fizikal
-----------------

Sungai Periuk berpunca daripada kawasan perhutanan primer di bukit tanpa nama di Hutan Simpan Tekai Tembeling dalam Daerah Jerantut, Pahang. Sungai ini bakal bercantum bersama Sungai Tekai sebagaimana ia penamat bagi Sungai Periuk dan terus mengalir ke Sungai Tembeling. 

Sungai Periuk mengalir sepanjang kira-kira 2.22 km (1.38 bt) daripada hulu sehingga hilir sungainya.  Punca bagi Sungai Periuk terletak ketinggiannya di antara 280 dan 300 m (920 dan 980 ka) dari paras laut manakala ketinggian muara sungainya ialah terletak di antara 100 dan 120 m (330 dan 390 ka) dari paras laut.

Ciri-ciri lembangan
-------------------

Sungai Periuk merupakan salah satu sebahagian daripada sistem lembangan Sungai Tekai yang terletak di Mukim Ulu Tembeling. Kedudukan sungai ini dalam Sungai Tekai terletak di antara Sungai Bungur dan Sungai Jemar. Pemerhatian muka bumi daripada Pentadbiran Aeronautik dan Angkasa Kebangsaan (NASA) telah mendedahkan kurang dari satu yang mendiami di sekitar kawasan lembah Sungai Periuk. Kebanyakan kawasan lembah Sungai Periuk dilitupi oleh kawasan berhutan yang tebal. Tiada penempatan manusia yang terbina sekitar sungai tersebut.

Rujukan
-------

1. 1 2 3  "Sungai Periuk, Malaysia" (dalam bahasa Inggeris). GeoNames. Dicapai pada 4 September 2023.
2. ↑  Jawatankuasa Nama Geografi Kebangsaan Malaysia. "Dokumen Gazetir untuk Pahang Darul Makmur". *mygeoname.mygeoportal.gov.my*. Jabatan Ukur dan Pemetaan Malaysia. Diarkibkan daripada yang asal pada 23 Ogos 2017. Dicapai pada 4 September 2023.
3. 1 2  Direktorat Pemetaan Negara Malaysia (1966); *Malaysia, Pahang, Sungai Tekai, 1:63,360* (Peta Topografi). 1:63 360. L7010.
4. 1 2 3  Pengarah Pemetaan Negara Malaysia. Jabatan Ukur dan Pemetaan Malaysia (2013). *Sungai Tekai (Pahang). Topographic Map (Peta Topografi, Cetakan Tidak Terhad).* 1:50 000. BV31. MY502A.
5. 1 2 3  "Aplikasi Pangkalan Data Nama Geografi dan Gazetir Kebangsaan". *MyGeoName*. Jabatan Ukur dan Pemetaan Malaysia. Dicapai pada 4 September 2023.
6. 1 2  SEDAC. "SEDAC Map Viewer, v2" [Pemapar Peta SEDAC, v2]. *sedac.ciesin.columbia.edu* (dalam bahasa Inggeris). Pentadbiran Aeronautik dan Angkasa Kebangsaan (NASA). Dicapai pada 18 Oktober 2023.
**Quad9** adalah organisasi bukan untung disokong oleh IBM, Packet Clearing House (PCH), Global Cyber Alliance (GCA), dan banyak organisasi keselamatan siber lain untuk tujuan mengendalikan pelayan DNS awam berpusat pada privasi dan keselamatan. Perbezaan yang utama dari pelayan DNS awam yang lain ialah ia secara automatik menyekat domain yang diketahui berkaitan dengan aktiviti niat jahat dan tidak mencatat alamat IP penggunanya yang menghantar pertanyaan kepadanya.

Perkhidmatan
------------

### Alamat IP

Quad9 mengendalikan pelayan nama rekursif untuk kegunaan awam di alamat IP berikut. Alamat-alamat ini dipetakan ke pelayan operasi terdekat dengan routing anycast. Quad9 menawarkan DNS over TLS melalui port 853, DNS over HTTPS melalui port 443, dan DNSCrypt melalui port 443.

|  | Standard (Disyorkan) |
| --- | --- |
| **Alamat DoH** |  |
| **Alamat IPv4** | 9.9.9.9149.112.112.112 |
| **Alamat IPv6** | 2620:fe::fe2620:fe::9 |

Perkhidmatan DNS Quad9 (dns.quad9.net) dapat diakses melalui alamat IP untuk IPv4: 9.9.9.9 dan 149.112.112.112, dan IPv6: 2620:fe::fe dan 2620:fe::fe:9. Perkhidmatan ini menyokong senarai blok, penyulitan DNS, dan DNSSEC. 

Perkhidmatan tanpa selamat yang menyokong ciri keselamatan terhad (dns10.quad9.net) boleh diakses di IPv4: 9.9.9.10 dan 149.112.112.10, dan IPv6: 2620:fe::10 dan 2620:fe::fe:10. Perkhidmatan ini hanya menyokong penyulitan DNS. 

Perkhidmatan selamat yang menyokong ECS (dns11.quad9.net) boleh diakses di IPv4: 9.9.9.11 dan 149.112.112.11, dan IPv6: 2620:fe::11 dan 2620:fe::fe:11. Perkhidmatan ini menyokong senarai blok, penyulitan DNS, DNSSEC, dan ECS. 

*

Rujukan
-------

1. ↑  "About Quad9 DNS". *Quad9*. Dicapai pada 2018-04-08.
2. ↑  "Quad9". *Global Cyber Alliance*. Dicapai pada 2018-04-08.
3. ↑  "Quad9 FAQ: How does Quad9 protect me from malicious domains?". *Quad9*. Dicapai pada 2018-04-08.
4. ↑  "New "Quad9" DNS service blocks malicious domains for everyone". *Ars Technica*. Dicapai pada 2018-04-08.
5. ↑  "Quad9 Privacy Policy". *Quad9*. Dicapai pada 2018-04-08.
6. ↑  "A Deeper Dive Into Public DNS Resolver Quad9". *Internet Society*. Dicapai pada 2018-04-08.
7. ↑  "Quad9 FAQ: Does Quad9 support DNS over TLS?". *Quad9*. Dicapai pada 2018-04-08.
8. ↑  "Quad9 FAQ: Does Quad9 support DNS over HTTPS (DoH)?". *Quad9*. Dicapai pada 2018-10-05.
9. ↑  "DNSCrypt Now in Testing". *Quad9*. Dicapai pada 2018-10-22.
10. 1 2 3 4 5 6  "DoH with Quad9 DNS Servers". *Quad9*. Dicapai pada 2018-10-05.

Pautan Luar
-----------

* Tapak web rasmi
* Quad9: Cara Menyiapkan Quad9 pada Mac Anda
* Quad9: Cara Menyiapkan Quad9 dengan Windows